jkorsvik/nowiki_second_scrape_merged huggingface dataset:
Bosch

Robert Bosch GmbH, ofte forkortet til Bosch, er et tysk industriselskap som produserer verktøy, flyplass- og bilteknologi. Bosch ble etablert i 1886 av Robert Bosch, og er verdens største deleprodusent og -leverandør til bilindustrien.


== Historie ==
1886: Virksomheten startet  i et verksted i Stuttgart i Tyskland da Robert Bosch åpnet et verksted for finkmekanikk og elektronikk.
1897: Robert Bosch og hans medarbeider  Arnold Zähringer greide å utstyre et trehjuldrevet motor kjøretøy med lavspenning-magnetting.
1898: Bosch åpnet den første filialen utenfor Tyskland i England.
1902: Startet Bosch høyspenning magnettings-systemet med Bosch tennplugger.
1905: Bosch åpnet den første fabrikken utenfor Tyskland i Paris.
1906: Det første avdelingskontoret kom til New York i USA.
1921: Bosch startet sitt første verksted i Hamburg og har idag over 15 000 verksteder.
1922: Bosch åpnet sitt første verksted i Norge i Oslo.
1932: Bosch produsertesitt første verktøy, som var borhammeren. Det var starten på verktøyproduksjonen. Det ble oppkjøp av Junkers & Co en produsent av varmesystemer.
1933: Bosch kom med et kjøleskap.
1942: Robert Bosch dør 80 år gammel i Stuttgart.
1954: Bosch kjøpte opp det Sveitsiske selskapet Scintilla AG som hadde oppfunnet stikksagen i 1947.
1963: Oppkjøp av Erich Wetzel som drev med innpakningsindustri.
1978: Produksjon av ABS-bremser som hindrer at hjulene låser seg når bilen bremser hardt.
1989: Lansering av det første uavhengige bilnavigasjonssystemet i Europa.
2003: Oppkjøp av Buderus AG som drev med varmeteknologi.
2007: Bosch kjøpte opp programvareprodusenten Health Hero Network som var en spesialist i telehelse-løsninger.
2008: Oppkjøp av Solar Energy AG som driver med solenergimoduler.
2010: Produksjon av Bosch nødbremssystem.
2011: Oppkjøp av Innovations Software Technology GmbH i Immenstaad som drev med programvareløsninger til internasjonale kunder. Oppstart av med produksjon av motorer til el-sykler.


== Eksterne lenker ==
(mul) Offisielt nettsted 
(de) Offisielt nettsted 
(en) Robert Bosch GmbH – kategori av bilder, video eller lyd på Commons 
(en) Robert Bosch GmbH – galleri av bilder, video eller lyd på Commons 
Bosch: Historie
Bosch: Fakta og tall
Vendela Kirsebom

Vendela Maria Kirsebom (født 12. januar 1967) er en norsk-svensk tidligere modell og programleder på TV3. Hun er også  goodwill-ambassadør for UNICEF.
Kirsebom ble oppdaget som 13-åring på en restaurant i Sverige og ble en velkjent, internasjonal supermodell. Hun fikk sitt endelige gjennombrudd i 1993 da hun ble avbildet på forsiden av Sports Illustrated. Hun har vært avbildet i Elle, Vogue og Cosmopolitan, og hun er modell i moteboken Fashionbible.
Kirsebom har vært programleder for Designerspirene og Top Model Norge på TV3.
Kirsebom ga i 2008 ut boken Fashionbible, en bok om mote for kvinner, sammen med Signy Fardal (daværende redaktør for Elle) og Petra Middelthon.
I 1997 hadde hun en liten rolle i filmen Batman & Robin, og i 1998 hadde hun en liten rolle som brudekjolemodell i filmen Foreldrefellen (The Parent Trap).
I 2011 deltok Kirsebom i kjendisversjonen av 71° nord og i 2012 i NRK-serien Hva har du i bagasjen?. Her kom det frem at hennes foreldre hadde hatt en ferieflørt i Tyrkia i 1966 og at hun var et direkte resultat av denne romansen. NRK viet en hel episode i oktober 2012 til Kirseboms gjenforening med sin far og sine halvsøsken.
I 2016 deltok Kirsebom i den første sesongen av Farmen Kjendis.I august 2017 startet serien Vendela + Petter på TV2 Livsstil. Serien handler om Kirseboms forhold til Petter Pilgaard, som hun ble kjæreste med etter at de begge deltok i Farmen Kjendis året før.Hun har tidligere vært gift med Olaf Thommessen.Kirsebom har norsk mor og tyrkisk far.


== Referanser ==


== Eksterne lenker ==
(en) Vendela Kirsebom på Internet Movie Database 
(fr) Vendela Kirsebom på Allociné 
(en) Vendela Kirsebom hos The Movie Database 
(sv) Aftonbladet: «Svenska Vendela har tjänat storkovan»
VfL Wolfsburg

VfL Wolfsburg er en tysk sportsforening fra byen Wolfsburg. Fotballaget rykket opp til 1. Bundesliga for første gang i 1997.Klubben vant tysk Bundesliga sesongen 2008/2009. 


== Meritter ==
DFB-Pokal-vinner: 2014–15
DFB-Pokal-nr. 2: 1994-95
Bundesliga-vinner: 2008–09
Bundesliga nr. 2: 2014–15
DFL-Supercup-vinner: 2015
Champions League 2015/2016: Kvartfinale mot Real Madrid 2-3 (2-0)


== Plasseringer ==


== Spillerstall ==
Oppdatert 30. januar 2023.


=== Utlånte spillere ===


== Referanser ==


== Eksterne lenker ==
(en) Offisielt nettsted 
(en) VfL Wolfsburg – kategori av bilder, video eller lyd på Commons
Jürgen Ponto

Jürgen Ponto (født 17. desember 1923 i Bad Nauheim, død 30. juli 1977 i Oberusel i Taunus) var sjef for storbanken Dresdner Bank. Han ble myrdet av den venstreekstremistiske terrororganisasjonen RAF.


== Liv ==
Ponto tilhørte en kjøpmannsfamilie fra Hamburg. Etter jusstudiene ble han, 36 år gammel, husjurist i Dresdner Bank. 43 år gammel ble han styreformann i samme bank. Ponto var spesielt opptatt av å utvide bankens internasjonale forretningsforbindelser. I tillegg fungerte han som rådgiver for kansler Helmut Schmidt. Hans fremtredende stilling i den tyske bankverdenen gjorde ham til et fristende mål for RAF.
Den 29. juli 1977 ringte Susanne Albrecht, den 26 år gamle datteren av noen av Pontos venner, og ba om å få besøke ham neste dag. Lørdag den 30. juli omkring kl. 17:10 kom hun til hans hjem sammen med to ukjente menn, og Ponto åpnet intetanende døren for dem. I løpet av den første ordvekslingen ble det fort klart at det dreiet seg om et forsøk på å bortføre ham. Det kom til håndgemeng da Ponto satte seg til motverge, og det ble avfyrt fem skudd mot Ponto. Terroristene flyktet, og Ponto døde kort etter på universitetsklinikken i Frankfurt av skadene.
Bevegelsen Aktion Roter Morgen påtok seg neste dag ansvaret for ugjerningen, og oppgav Susanne Albrecht, Brigitte Mohnhaupt, Christian Klar og Peter-Jürgen Boock som ansvarlige.Drapet på Ponto var opptakten til «den tyske høsten».


== Publikasjoner ==
Strukturprobleme der Kapitalmärkte in internationaler Sicht, 1968
Die Rolle der Banken in der Welt von morgen, 1970
Banken und Staat im Konflikt i «Zeitschrift für das gesamte Kreditwesen», 1973
Wirtschaft auf dem Prüfstand, 1975
Mut zur Freiheit, 1977


== Referanser ==
Dresdner Bank

Dresdner Bank AG var frem til 10. mai 2009 en av Tysklands største banker. I 2001 ble den et datterselskap av forsikringsselskapet Allianz. Den ble ervervet av Allianz for 24 milliarder euro, som tilsvarer 192 milliarder norske kroner. Dresdner Bank AG ble i 2008 ervervet av Commerzbank for 9,8 milliarder euro, som tilsvarer 78,4 milliarder kroner. 11. mai 2009 fusjonerte Dresdner Bank AG med Commerzbank AGBanken hadde sitt sete i Frankfurt am Main. Den ble grunnlagt i 1872 i Dresden.
I 1977 ble styreformannen Jürgen Ponto myrdet av terrorister fra den venstreekstremistiske terrororganisasjonen RAF.


== Referanser ==


== Eksterne lenker ==
Offisielt nettsted 
(en) Dresdner Bank – kategori av bilder, video eller lyd på Commons 
http://www.allianz.de
Aura Avis

Aura Avis er en avis som utgis på Sunndalsøra på Nordmøre. Den kommer ut to dager i uken (tirsdag og torsdag) på papir, og dekker kommunene Sunndal og Tingvoll.
Avisen utkom første gang 26. august 1947, og er nå en del av Amedia. Ingrid Ellevset har vært redaktør siden 12. oktober 2020.


== Opplag ==
Bekreftede netto opplagstall fra Mediebedriftenes Landsforening:


== Referanser ==


== Eksterne lenker ==
Aura Avis' nettavis
Aura Avis' papirutgave, skannet av Nasjonalbiblioteket
Bygdebladet

Bygdebladet er også navnet på en avis utgitt i Rogaland.Bygdebladet er en avis som utgis i Ørskog i Møre og Romsdal. Avisen kommer ut på nynorsk, onsdag og lørdag og dekker Vestnes, Fjord og Ålesund kommuner. Før kommunesammenslåinga i 2020 dekket avisen Vestnes, Ørskog, Stordal, Skodje og Haram kommuner.
Reidar Opsal er redaktør fra 2015. Hans far, Kjell Opsal, var redaktør i 43 år og startet avisa sammen med Torill Mjelva Opsal i 1972.


== Opplag ==
Bekreftede netto opplagstall fra Norsk Opplagskontroll og Landslaget for Lokalaviser.
2006: 3 056
2007: 2 979
2008: 2 847
2009: 2 870
2010: 2 801
2011: 2 691
2012: 2 642
2013: 2 500
2014: 2 439
2015: 2 474
2016: 2 475
2017: 2 479


== Referanser ==


== Eksterne lenker ==
Bygdebladet
Driva (avis)

Driva er lokalavis for kommunene Surnadal, Sunndal, Rindal og Tingvoll samt Nesset i Molde kommune og Halsa i Heim kommune på Nordmøre og i Romsdal. Papiravisa ble fram til juni 2015 gitt ut mandag, onsdag og fredag, men blir i dag gitt ut onsdag og fredag. Driva har også nettavis.


== Historie ==
Avisa ble grunnlagt i 1971, av Einar Sæter, tidligere redaktør av Sunndal-avisa Aura Avis. Første utgave ble publisert 5. oktober 1971. Avisa var i begynnelsen en tilnærmet nynorskavis, med slagordet «Avisa for bygdene». Avisa har i dag sitt hovednedslagsfelt i Surnadal og Sunndal, med kontor i begge kommunene.


== Ansvarlige redaktører ==

Tommy Fossum 2020 –
Sigmund Tjelle 2010 – 2020
Ole Petter Pedersen 2008 – 2010
Ole Magne Ansnes 2000 – 2008
Thor Nagell 1996 – 2000
Kristen Ramsøy-Halle 1991 – 1996
Ingeborg Grimsmo 1990 – 1991
Svein Sæter 1988 – 1990
Einar Sæter 1971 – 1988


== Opplag ==
Bekreftede netto opplagstall fra Mediebedriftenes Landsforening:
2002: 4 442
2003: 4 388
2004: 4 419
2005: 4 405
2006: 4 356
2007: 4 315
2008: 4 217
2009: 4 069
2010: 3 976
2011: 3 857
2012: 3 843
2013: 3 687
2014: 3 537
2015: 3 299
2016: 3 073
2017: 3 025


== Referanser ==


== Eksterne lenker ==
Driva
Nordre (avis)

Nordre, tidligere Haramsnytt, er en lokalavis for Haram og Sandøy. Avisen har sitt kontor i Brattvåg som ligger i Haram kommune i Møre og Romsdal. Avisen redigeres på nynorsk.


== Redaktører ==
Johan Kåre Tenfjord 1972 (januar-oktober)
Olav Giske 1972-1974
Thorleif Marken, Karl E. Aakre, Torbjørg Giske og Paul Farstad 1974-1978
Ole M. Ellefsen 1978-1986
Arnstein Sæthre 1986-1988
Ole M. Ellefsen 1988 (juni-desember)
May Britt Haukås 1989-1990
Bjørg Riksfjord 1990-1991
Ole M. Ellefsen 1991 (april-juni)
Bjørn Oskar Haukeberg 1991-1993
Ole M. Ellefsen 1993-1998
Hjørdis K. Skaar 1998-2000
Ole M. Ellefsen 2000-2002
Hjørdis K. Skaar 2002-2010
Einar Schibevaag 2010-2011
Hjørdis K. Skaar 2011
Ole Reinlund 2011-2013
Robin Røkke Johansen 2013-2019
Hilde Ellingsæter 2019-


== Opplag ==
Bekreftede netto opplagstall fra Mediebedriftenes Landsforening eller Landslaget for lokalaviser: Fra og med 1978 ble avisas nettoopplag godkjent og revidert av Statens Mediekontroll. Tidligere ble opplaget beregnet etter bruttoopplaget, altså hvor mange eksemplarer som ble trykket per utgivelse.


== Referanser ==


== Eksterne lenker ==
Nordre
Storfjordnytt

Storfjordnytt er en ukeavis i Møre og Romsdal. Den kommer ut hver torsdag og dekker kommunene Norddal og Stordal, i tillegg til bygdene Geiranger og Liabygda i Stranda kommune. Avisen kom ut første gang som Norddal Bygdeblad 28. november 1979, men skiftet navn til Storfjordnytt (først Storfjord-Nytt) da dekningsområdet ble utvidet i 1989. 
Redaktør er Britt Ingunn Maurstad.
Redaksjonen holder til på Sylte i Valldal i Norddal kommune.


== Opplag ==
Bekreftede netto opplagstall fra Norsk Opplagskontroll og Landslaget for Lokalaviser.
2004: 1 572
2005: 1 578
2006: 1 585
2007: 1 586
2008: 1 460
2009: 1 452
2010: 1 439
2011: 1 425
2012: 1 378
2013: 1 384
2014: 1 405
2015: 1 354
2016: 1 373
2017: 1 358


== Referanser ==


== Eksterne lenker ==
Storfjordnytt
Sulaposten

Sulaposten er en avis som utgis i Sula i Møre og Romsdal.
Avisens redaksjon ligger i tettstedet Langevåg. Sulaposten er en ukesavis basert på lokalt innhold og kommer ut hver torsdag.


== Opplag ==
Bekreftede netto opplagstall fra Norsk Opplagskontroll og Landslaget for Lokalaviser.
2006: 2 470
2007: 2 465
2008: 2 414
2009: 2 476
2010: 2 453
2011: 2 316
2012: 2 316
2013: 2 367
2014: 2 304
2015: 2 290
2016: 2 201
2017: 2 124


== Referanser ==


== Eksterne lenker ==
Sulaposten
Sunnmøringen

Sunnmøringen var en avis som ble utgit på Stranda i Møre og Romsdal og som hadde Stranda kommune som sitt nedslagsfelt. Avisen kom ut med sin siste utgave i 2020 i forbindelse med at den fra 2021 ble slått sammen med Sykkylvsbladet til den nye avisen Nyss. 
Ansvarlig redaktør fra 1994 til 2007 var Helge Søvik og fra 2007-2008 Gyri Aure, som ble etterfulgt av Herborg Bergaplass. Johan Behrentz var redaktør i 2017. Fra 2018 var Renate Furre Henriksen-Sandvær redaktør og daglig leder og ble også den siste som hadde denne stillingen før avisen gikk inn. Henriksen-Sandvær fortsatte som journalist i den sammenslåtte avisen. Sunnmøringens siste eier var Sunnmørsposten, som er del av Polaris Media Nordvestlandet.


== Opplag ==
Bekreftede netto opplagstall fra Norsk Opplagskontroll og Landslaget for Lokalaviser.
2004: 2 092
2005: 2 064
2006: 1 990
2007: 1 986
2008: 1 981
2009: 1 992
2010: 1 974
2011: 2 013
2012: 1 976
2013: 1 887
2014: 1 822
2015: 1 742
2016: 1 674
2017: 1 648


== Referanser ==


== Eksterne lenker ==
Sunnmøringen
Sykkylvsbladet

Sykkylvsbladet var en avis som ble utgitt i Sykkylven i Møre og Romsdal, og som primært dekket Sykkylven kommune. Avisen kom ut med siste utgave 23. desember 2020, i forbindelse med at avisens eier Sunnmørsposten slo sammen Sykkylvsbladet med Sunnmøringen, utgitt i nabokommunen Stranda, fra 2021. Den nye, sammenslåtte avisen heter Nyss og kom ut med første utgave 6. januar 2021. 
Sykkylvsbladet ble utgitt av selskapet Sykkylven Media AS, som sommeren 2020 ble kjøpt opp av Sunnmørsposten. Etter overtakelsen av aksjene ble Lidvar Svein Flydal, som har vært direktør for lokale mediehus i Sunnmørsposten, valgt til ny styreleder.Som ledd i sammenslåingen, ble Sykkylven Media AS fusjonert med Sunnmøringen AS som en opptaksfusjon. Fusjonsbeslutningen ble kunngjort i Foretaksregisteret 5. november 2020 og Sykkylven Media AS opphørte ved gjennomføringen som ble kunngjort 14. januar 2021.Sykkylvsbladet kom med første utgave i 14. februar 1946, året etter at andre verdenskrig var over. Avisen kom ut i 75 år før sammenslåingen med Sunnmøringen. 
Avisen kom ut onsdager og fredager, og ble redigert på nynorsk.
Siste redaktør var Frank Kjøde, som fortsatte som redaktør og daglig leder i den nye avisen. 
Avisen ble trykket ved Polaris Medias trykkeri i Breivika i Ålesund. Sykkylvsbladet hadde ikke egen nettavis.


== Opplag ==
Bekreftede netto opplagstall fra Norsk Opplagskontroll og Landslaget for Lokalaviser.
2004: 2 756
2005: 2 792
2006: 2 833
2007: 2 937
2008: 2 980
2009: 3 017
2010: 3 026
2011: 2 971
2012: 2 975
2013: 2 927
2014: 2 856
2015: 2 797
2016: 2 718
2017: 2 617


== Referanser ==


== Eksterne lenker ==
Sykkylvsbladet
Lla medlemsside
Synste Møre

Synste Møre er lokalavisa for Vanylven kommune i Møre og Romsdal. Første utgave kom ut i januar 1970. Ansvarlig redaktør er Fredrik Bakke.


== Opplag ==
Bekreftede netto opplagstall fra Norsk Opplagskontroll og Landslaget for Lokalaviser.
2004: 2 197
2005: 2 244
2006: 2 274
2007: 2 358
2008: 2 385
2009: 2 371
2010: 2 382
2011: 2 358
2012: 2 302
2013: 2 203
2014: 2 211
2015: 2 255
2016: 2 214
2017: 2 185


== Referanser ==


== Eksterne lenker ==
Synste Møre
Siegfried Buback

Siegfried Buback (født 3. januar 1920 i Wilsdruff, død 7. april 1977 i Karlsruhe) var en tysk jurist. Han var riksadvokat fra 1972 til han ble myrdet av den venstreekstreme terrororganisasjonen Rote Armee Fraktion (RAF) i 1977.Han ble advokat i 1953 og riksadvokat i 1972.
I egenskap av riksadvokat var Siegfried Buback en av de mest markante motstandere av RAF, og han ble derfor deres første offer under den såkalte tyske høsten. Han ble skutt sammen med sin privatsjåfør Wolfgang Göbel og en assistent (Georg Wurster) på vei til jobb fra sitt hjem i Neurut.Buback ble medlem av NSDAP i 1940 og tjenestegjorde i Wehrmacht under andre verdenskrig. Han var krigsfange fra 1945 til 1947.


== Referanser ==
Tidens Krav

Tidens Krav er en lokalavis som utgis i Kristiansund i Møre og Romsdal. Avisen dekker primært Nordmørsdistriktet, som består av 12 kommuner. Tidens Krav konkurrerte tidligere med Nordmørsposten (fhv. Romsdalsposten).
Tiden Krav ble etablert i 1906 som en Arbeiderparti-avis. Avisa hadde lenge lokaler i Folkets hus på Kongens plass i Kristiansund sentrum. 
Sjefredaktør per 2016 er Ole Knut Alnæs.
Avisa eier også TV Nordvest


== Opplag ==
Bekreftede netto opplagstall fra Mediebedriftenes Landsforening:


== Referanser ==


== Litteratur ==
Petter E. Innvik: Tidens Krav gjennom 100 år. 1906-2006


== Eksterne lenker ==
Tidens Krav
Vestlandsnytt

Vestlandsnytt er ei nynorsk avis som utgis i Møre og Romsdal. Avisa kommer ut to dager i uka (tirsdag og fredag). Redaktør er Endre Vorren. 
Det primære dekningsområdet er kommunene Herøy og Sande. Avisa ble etablert i 1935 av Olav Aurvoll. Etter Aurvolls tid, på midten av 1950-tallet, overtok Frantz Frantzen drift og eierskap i avisa. I 2017 ble avisa kjøpt opp av Sunnmørsposten. 
Vestlandsnytt har hovedkontor i Fosnavåg og lokalkontor på Larsnes. 
I 1995 ga Bjarne Rabben ut boka Vestlandsnytt - bodberar i 60 år.  


== Opplag ==
Bekreftede netto opplagstall fra Mediebedriftenes Landsforening:
2006: 5 357
2007: 5 393
2008: 5 406
2009: 5 320
2010: 5 228
2011: 5 120
2012: 5 040
2013: 4 884
2014: 4 767
2015: 4 652
2016: 4 423
2017: 4 360


== Referanser ==
Vestnesavisa

Vestnesavisa er en avis som utgis i Vestnes i Møre og Romsdal.


== Opplag ==
Bekreftede netto opplagstall fra Norsk Opplagskontroll og Landslaget for Lokalaviser.
2004: 1 922
2005: 1 902
2006: 1 933
2007: 1 935
2008: 1 909
2009: 1 956
2010: 1 934
2011: 1 926
2012: 1 900
2013: 1 859
2014: 1 851
2015: 1 827
2016: 1 755
2017: 1 707


== Referanser ==


== Eksterne lenker ==
Vestnesavisa
Vikebladet Vestposten

Vikebladet Vestposten er en avis som utgis i Ulsteinvik i Møre og Romsdal. 
Redaktør og daglig leder er Linda Eikrem. Navnet Vikebladet Vestposten kommer av en sammenslåing av avisene Vikebladet og Vestposten i 1989. Vikebladet var lokalavis for Ulstein og Hareid og Vestposten for Hareid.
Avisa inngår i konsernet Polaris Media. Avisa var inntil 2009 et heleid datterselskap av Sunnmørsposten AS, som inntil 2009 var eid av Orkla Media, senere Edda Media. Orkla Media ble i 2006 kjøpt av det britiske selskapet Mecom. I 2009 kjøpte Polaris Media Sunnmørsposten AS.


== Opplag ==
Bekreftede netto opplagstall fra Mediebedriftenes Landsforening:
2006: 4 597
2007: 4 628
2008: 4 504
2009: 4 444
2010: 4 421
2011: 4 392
2012: 4 313
2013: 4 119
2014: 3 966
2015: 3 796
2016: 3 768
2017: 3 660


== Referanser ==


== Eksterne lenker ==
Vikebladet Vestposten
Øyavis

Øyavis var ei avis som kom ut i Midsund i Møre og Romsdal. Første avis kom ut i mars 1983, og siden kom avisa ut en gang i måneden med lokalstoff fra Midsund, både til lokalbefolkning og utflyttede midsundinger, frem til siste nummer kom ut i mars 2016. Avisa hadde total dekning i Midsund kommune (omtrent 650 husstander/abonnenter), i tillegg gikk avisa til ca. 1100 abonnenter utenfor kommunen, og omtrent 35 abonnenter i utlandet. Avisa var redigert på nynorsk, og hadde redaksjonslokale på loftet på kommunehuset i Midsund.
Ideen til avisa ble født på lærerværelset på Midsund Skule. Fem lærere grunnla da avisa som senere skulle bli kalt Øyavis. De fem var: Ola Agnar Grønskag, Ole Arild Bøe, Kåre Bjørn Huse, Arve Misund og Odd Fremstedal. Til slutt var Odd Fremstedal alene redaktør for avisa, og avisa ble nedlagt etter hans plutselige død i mars 2016.
De første avisene ble skrevet på spalteskrivemaskin, og det første nummeret var uten navn. Leserne ble oppfordret til å foreslå navn på avisa, og slik ble den kalt Øyavis. I desember 1999 kom deler av avisa for første gang ut på nett.


== Opplag ==
Bekreftede netto opplagstall fra Norsk Opplagskontroll og Landslaget for Lokalaviser.
2004: 1 968
2005: 1 961
2006: 1 939
2007: 1 943
2008: 1 958
2009: 1 975
2010: 1 941
2011: 1 875
2012: 1 941


== Referanser ==


== Eksterne lenker ==
Øy-Blikk

Øy-Blikk er en avis som utgis i Giske kommune i Møre og Romsdal. Det er en ukeavis som kommer ut på torsdager. Avisen blir skrevet på nynorsk.


== Opplag ==
Bekreftede netto opplagstall fra Norsk Opplagskontroll og Landslaget for Lokalaviser.
2004: 1 760
2005: 1 801
2006: 1 805
2007: 1 864
2008: 1 699
2009: 1 839
2010: 1 838
2011: 1 746
2012: 1 674
2013: 1 434
2014: 1 548
2015: 1 436
2016: 1 297
2017: 1 376


== Referanser ==


== Eksterne lenker ==
Øy-Blikk
Firda Tidend

Firda Tidend er en avis som kommer ut på Sandane i Sogn og Fjordane. Avisa dekker området Gloppen og indre Jølster og kommer ut tre ganger per uke, mandag, onsdag og fredag. 


== Historie ==
Avisa ble stiftet som et kamporgan for kampanjene til bondebevegelsen i 1924, som først og fremst kjempet for å bedre levevilkårene for bøndene og bygdene, og var et direkte resultat av stiftelsen av Bondepartiet i 1920. Johan Lid ble den første redaktøren for avisa, og den første utgaven kom ut den 1. juli til en svært begrenset leserkrets. Avisa ble etter hvert en seriøs konkurrent til den moderat konservative lokalavisa Nordfjord, som hadde kommet ut på Sandane siden 1896. Et aksjeselskap drev Firda Tidend den første tiden, men etter økonomiske problemer tok Anders Øvreseth over hele virksomheten i 1930. Han satt som disponent og redaktør til sin død i 1966. Reidar Mardal var konstituert bladstyrer for de to neste utgivelsene. 
I 1967 ble Firda Tidend reorganisert og ble til lokalavis for Gloppen og Jølster. Senterpartiet gikk inn som hovedaksjonær i L/L Senterpartiavisa som tok over virksomheten. Det øvrige eies av enkeltpersoner og det lokale handelslaget. Tidligere redaktør Øvresets etterkommere eier i dag vel 5 prosent av aksjene.   
Avisa hadde i mange år redaksjonen i samlokaler med trykkeriet Solglimt Trykkeri, i Bukta, sør for Sandane sentrum. I 1981 overtok L/L Senterpartiavisa også Solglimt Trykkeri. Senere har avisredaksjonen flyttet til nye lokaler, sentralt plassert i Sandane sentrum.


== Ansvarlig redaktør ==
Ansvarlige redaktører i Firda Tidend:

Aadne Gloppestad 2017-
Bjørn Grov 1997 - 2017
Jan Nik. Hansen 1996 – 1997
Bjørn Grov 1988 – 1996
Anders Ryssdal 1987 – 1988
Bjørn Grov 1979 – 1987
Vidar Eikrem 1977 – 1979
Ola Rolf Gloppestad 1974 – 1977
Gunnar Nygjerd 1968 – 1974
Kjetil Sandåsen 1967 – 1968
Karl Kolstad 1967 – 1967
Anders Øvreseth 1930 – 1966
Martin Loftesnes1929 – 1930
Johan Lid 1924 – 1929


== Opplag ==
Bekreftede netto opplagstall fra Mediebedriftenes Landsforening:
2006: 3 100
2007: 3 070
2008: 3 056
2009: 3 064
2010: 3 046
2011: 3 062
2012: 3 048
2013: 3 027
2014: 2 977
2015: 2 921
2016: 2 906
2017: 2 853


== Referanser ==


== Eksterne lenker ==
Firda Tidend
Heinz Hillegaart

Heinz Hillegaart (født 10. april 1911 i Hamburg, død 24. april 1975 i Stockholm) var en tysk diplomat. Han var handelsattaché ved den tyske ambassaden i Stockholm, og ble brutalt myrdet 24. april 1975 sammen med militærattachéen Andreas von Mirbach av den venstreekstremistiske terrororganisasjonen RAF ved ambassadeokkupasjonen i Stockholm 1975.


== Referanser ==
Firdaposten

Firdaposten er en lokalavis som utgis i Florø og er heleid av konsernet Amedia. Avisa dekker Kinn kommune og Bremanger kommune. Firdaposten ble etablert i 1948 som organ for Arbeiderpartiet. I 1956 økte avisa antall utgaver i uka fra to til tre, og fra 1988 fire. Avisa konkurrerte lenge med Firda Folkeblad, men ble største avis i 1971. 
Firdaposten har i dag et opplag på i overkant av 5000, der en stadig større andel av abonnentene er digitale. Avisa kommer ut to ganger i uka på papir. 


== Ansvarlig redaktør ==
Ansvarlige redaktører i Firdaposten:

Svend Arne Vee (2004–)
Jan Atle Stang (1996–2003)
Erik Stephansen (1991–1996)
Norulv Øvrebotten (1986–1990)
Odd Brandsøy
Simen Kr. Hangaard
Guttorm Hansen (1948–1951)


== Opplagstall ==
Opplagstall fra 2000-tallet er netto opplagstall fra Mediebedriftenes Landsforening:


== Referanser ==


== Eksterne lenker ==
Firdaposten